2016 թ. լաբորատորիայի հետազոտական խմբի ջանքերով լույս տեսավ “Raphael Lemkin’s Draft Convention on Genocide and the 1948 UN Convention” մենագրական ուսումնասիրությունը (հեղինակներ՝ Ս. Գասպարյան, Շ.Պարոնյան, Ա. Չուբարյան, Գ.Մուրադյան), որտեղ ցեղասպանության կոնվենցիայի լեմկինյան նախագծի և ՄԱԿ-ի 1948 թ. ընդունած կոնվենցիայի զուգադիր տեքստաբանական քննությամբ հեղինակները վեր են հանում այդ երկու փաստաթղթերի տարբերությունները պատասխանատվության և ցեղասպանությունները կանխարգելելու համար կոնկրետ քայլեր ձեռնարկելու քաղաքական, սոցիալական, մշակութային և իրավական խնդիրների մեկնաբանման առումով: Ուսումնասիրությունը ցույց է տալիս, որ ՄԱԿ-ի Կոնվենցիայի տեքստում կատարված բառային, ձևաբանական, շարահյուսական փոփոխությունների արդյունքում նվազել են ցեղասպանության հանդեպ անհանդուրժող վերաբերմունքի դրսևորումները և մարդկության դեմ իրականացվող այդ զազսրելի ոճիրն իրականացնողներին խստագույնս պատժելու վճռականությունը: